**LAZDIJŲ RAJONO SAVIVALDYBĖS TARYBOS SPRENDIMO**

,, **DĖL LAZDIJŲ RAJONO SAVIVALDYBĖS TARYBOS 2013 M. VASARIO 7 D. SPRENDIMO NR. 5TS-594 „DĖL LAZDIJŲ RAJONO SAVIVALDYBĖS ATLIEKŲ TVARKYMO TAISYKLIŲ PATVIRTINIMO“ PAKEITIMO“ PROJEKTO**

AIŠKINAMASIS RAŠTAS

2014-10-06

Lazdijų rajono savivaldybės tarybos sprendimo ,,Dėl Lazdijų rajono savivaldybės tarybos 2013 m. vasario 7 d. sprendimo Nr. 5TS-594 „Dėl Lazdijų rajono savivaldybės atliekų tvarkymo taisyklių patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 31 punktu, Lietuvos Respublikos atliekų tvarkymo įstatymo 31 straipsniu.

***Šio sprendimo projekto tikslas*** – pakeisti Lazdijų rajono savivaldybės tarybos 2013 m. vasario 7 d. sprendimu Nr. 5TS-594 „Dėl Lazdijų rajono savivaldybės atliekų tvarkymo taisyklių patvirtinimo“ patvirtintų Lazdijų savivaldybės atliekų tvarkymo taisyklių 94 punktą.

2014-08-06 naujai pasirašytoje sutartyje Nr. 2014-10-06/15-516 su atliekų vežėju UAB „Komunalinių įmonių kombinatas“ numatyta mokėti už komunalinių atliekų konteinerio pakėlimą, o ne už surinktų atliekų svorį, nustatytą sąvartyne. Todėl radę paliktą tuščią konteinerį prie kelio, kuriuo vyksta surinkimo maršrutas, vežėjas surinkimo dieną jį pakels ir išvers. Apie tai automatiškai bus perduoti duomenys Alytaus regiono atliekų tvarkymo centrui, kuris priskaičiuos vežėjui mokestį už konteinerio pakėlimą. Kad to neatsitiktų, atliekų turėtojas, norintis ištuštinti konteinerį, turi ištraukti tuštinimui iš savo valdos ribų tik atliekų surinkimo dieną pagal iš anksto paskelbtą grafiką. Atliekų surinkėjo darbuotojai neturi teisės įeiti į privačią valdą paimti komunalinių atliekų surinkimo konteinerio. Šios nuostatos griežtai laikomasi ir dabar dėl apkaltinimo vagystėmis bei piktų šunų grėsmės vežėjo darbuotojams.

***Kaip šiuo metu yra sprendžiami projekte aptarti klausimai***­ – dabar komunalinių atliekų konteineriai dažnai visam laikui paliekami prie kelių važiuojamosios dalies, todėl teršia gyvenamųjų teritorijų aplinkas, yra išvartomi, gyventojai negali užtikrinti teisingo atliekų rūšiavimo dėl svetimų atliekų atsiradimo konteineriuose.

***Kokių pozityvių rezultatų laukiama*** – priėmus šį siūlomą Lazdijų rajono savivaldybės tarybos sprendimą, bus sumažintas atliekų kiekis, patenkantis į sąvartyną, bei taupomos vietinės rinkliavos už komunalinių atliekų surinkimą iš atliekų turėtojų ir atliekų tvarkymą lėšos, nes nereikės mokėti atliekų vežėjui už tuščių konteinerių pakėlimą. Ateityje, kai bus įvestas dvinaris mokestis už atliekų tvarkymą, gyventojai mokės mažesnę kintamąją dalį, nes bus realiai apmokestintas susidariusių atliekų tūris (finansiškai nenukentės atliekų turėtojas ir nepelnytai neužsidirbs atliekų vežėjas).

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto iš rajono savivaldybės administracijos specialistų pastabų ir pasiūlymų negauta.

2

***Sprendimo projektą parengė*** Lazdijų rajono savivaldybės administracijos Vietinio ūkio skyriaus vyresn. specialistas Algirdas Kazilionis.

Vietinio ūkio skyriaus vyresn. specialistas Algirdas Kazilionis